ENIGMA - EN DAG I STUDIET - MEDIEPRODUKTION OG DIGITAL DANNELSE Allerød skolenivirkeligheden.dk - find forløb til den pædagogiske læreplan her"
ENIGMA - EN DAG I STUDIET - MEDIEPRODUKTION OG DIGITAL DANNELSE
Øster allé 1
mdd@enigma.dk
Mads Danker Danielsen
Læringsdesigner
I september 2019 åbner ENIGMA sit makerspace – et kreativt teknologiværksted med professionelt medieproduktionsudstyr og fantastiske genstande fra mediehistorien.
Her skaber eleverne deres egne medieproduktioner (fx nyhedsindslag, podcast eller lign.) om unges digitale liv – lige fra spørgsmål om digital mobning, billeddeling,
overvågning og medieforbrug.
Eleverne får indsigt i, hvordan det mediebillede de selv agerer i som forbrugere bliver skabt – et mediebillede, der fundamentalt har forandret sig. I dag er det ikke længere Danmarks Radios privilegie at udkomme på monopolets medieplatforme, men muligt for alle at skabe indhold på YouTube, sociale medier m.m. Denne udvikling bliver håndgribelig for eleverne, når de på museet møder de enorme kameraer, der optog nogle af landets første tv-aviser.
1000 kr. Varighed: ca. 3 timer
Forløbet knytter an til det tværgående tema It og medier og kompetencemålet fremstilling. Eleverne lærer at udtrykke sig i tale, lyd og billede og skal tilpasse deres formidling til genre, situation og tematik. Eleverne lærer at organisere deres samarbejde om fremstillingen og får viden om produktionsplanlægning, roller, faser, ressourcer, opgavetyper og deadlines.
Forløbet er inspireret af formålet for forsøgsfaget Teknologiforståelse om, at eleverne skal kunne deltage konstruktivt og kritisk i udvikling af digitale artefakter og forstå deres betydning. Særligt kompetenceområdet digital myndiggørelse bringes i spil, når eleverne skal vurdere og forholde sig kritisk til digitale artefakters formål og intentionalitet og betydning for egne handlemuligheder og for samfundet. Hvilken betydning har det eksempelvis, at alle kan skabe indhold på de digitale platforme – uden filter?
Forløbets hjemmeside
SE ALLE FORLØB FRA Enigma
Besøg Københavns Synagoge med Jødisk Informationscenter
Hos Jødisk Informationscenter sætter vi ansigt på de danske jøder, når vi fortæller om jødisk historie, religion og liv i dag. Vi tager udgangspunkt i en dialogbaseret tilgang, og alle spørgsmål er velkomne! Så tag dine elever med på besøg i Københavns Synagoge for en anderledes undervisning.
Børnenes Madhus - Oplevelser, læring og samvær omkring gryderne
I Børnenes Madhus kan børn og unge hakke, snitte, smage og dufte sig igennem kurser i vores undervisningskøkken. Færdighed, råvarer og måltidet er det faglige omdrejningspunkt. Vores kurser er for skoleklasser og ligger i undervisningstiden. Kurserne supplerer det faglige indhold i fag som madkundskab, naturvidenskab, historie, fysik/kemi, biologi og geografi.
Prøv kræfter med erhvervsuddannelserne
Prøv at designe en musikfestival og se hvilke erhvervsfaglige kompetencer, der er nødvendige for at løse opgaven.
Få Hillerød Handelsskole på besøg
Book en elev fra Handelsskolen til at undervise i udskolingen.
De 3 små mænd og den vidunderlige vandkande - Storm P. Museet
Undervisningsforløb om Storm P.s brug af billeder og sprog. Stimulerer elevernes sprogforståelse og giver dem letforståelige redskaber til at afkode og bruge billedlige og sproglige fortælleformer.
Den Frie - Sans kunsten
Kan kunst opleves med ørerne eller sanses gennem næsen? Kom og vær med til at udforske samtidskunsten, når vi i fællesskab afprøver rammerne for, hvordan kunst ikke blot kan ses, men også sanses med hele kroppen.
Den Frie - Den Frie Udstillingsbygning – arkitektur og historie
Kom indenfor i Den Frie Udstillingsbygning, og få indblik i tankerne og historien bag det karakteristiske hus, som er tegnet af billedkunstneren J.F. Willumsen og opført i 1898.
Kongernes Lapidarium i Christian 4.s Bryghus - Skulpturer i majestætens tjeneste
Omvisning i Kongernes Lapidarium
J. F. Willumsens Museum
J.F. Willumsens Museum tilbyder forskellige undervisningsforløb for dagtilbud, grundskoler og ungdomsuddannelser. Med afsæt i samlingen eller de skiftende særudstillinger skaber museet aldersdifferentieret undervisningstilbud, hvor kunsten formidles målrettet til børn og unge.
Teglværksmuseet Nivaagaard Teglværks Ringovn
Kom og besøg Ringovnen fra 1870 på Nivaagaards Teglværk. Gå på opdagelse i det 150 m lange brændkammer og udforsk brænderloftets hemmeligheder. En guide viser rundt, og sætter Jer ind i områdets og teglværkets fortid. Hør hvordan Ringovnen fungerede og hvad der gjorde den så enestående.
Storm P. – Danmarks første tegneserietegner - Storm P. Museet
Storm P.s første stribe med ’De 3 små Mænd’ er også Danmarks første tegneserie! Med udgangspunkt i Storm P.s kendte striber taler vi om tegneseriens virkemidler og udvikling og sammenholder med nutidige tegneserier. Der afsluttes med en kreativ opgave.